**HOŢUL DE CUVINTE**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

poezie care se vrea a fi un MULTUMESC sincer pentru postarile diin ESENIN

multumesc , Gerra, si am folosit minunatele tale metafore in aceasta poezie...

Hotul de cuvinte

Cioburi de secunde se-nfig în perete,

Un păianjen prinde stelele-n mincioc.

Lanţul tău de aur leagă la comete

Şi ca giuvaere mi le-aduci prin foc.

Prind văzduhu-n palmă ca pe ţigaretă,

Farmecul luminii îl divid la Doi.

Scot din baltă luna şi ca pe egretă

Către cerul roşu o înalt, vioi.

Timpu-şi dă licenţa pe o piatră rară

Jos într-o tavernă, într-un loc ciudat.

Herghelii de gânduri vor sosi în seară

Să-mi lege cometa la picior de pat.

Rugineşte cerul, poarta e închisă

Şi carnea stelară se usucă-n vânt.

Fără amnistie crucea mi-e aprinsă

Şi din ea se scurge sângele-n cuvânt.

Odihneşte apusul într-un blid de ceară

Osul străluceşte undeva stingher...

Pana mea duioasă începe să doară

De nu-i dau aghiazmă galbenă din cer.

În plaiul oniric, transfugă-i valoarea.

Harta de întuneric sângeră prin mine.

Ţăndări am genunchii şi-mi ridică zarea

Trupul de zăpadă să-l trimit la tine.

Pianul vorbirii nu mai stă cuminte

Mâna ta-i deschisă ca un estuar...

M-ai citit că-s hoţul care-ţi fur cuvinte

Să le întorc nectarul la tine-n pahar?

08.10.2015